Mănăstirea din Turburea la care o pus piatra de temelie, în vara anului 2022 chiar Mitropolitul Olteniei, Înaltpreasfintitul Părinte Irineu, este în plin șantier. Lăcașul de cult este realizat în satul Poiana din comuna Turburea, în apropierea Castelului Roșianu, cu bani din PNRR.
Proiectul de la Turburea are o valoare de 50 de milioane de euro și prevede un spaţiu monastic cu biserică şi chilii, un centru logistic informatizat, o bibliotecă şi o sală de sport, arată sabotorii.ro. Complexul va conține o sală de mese cu capacitatea de 400-500 de persoane, două pavilioane de cazare (unul pentru băieți și unul pentru fete) cu o capacitate totală de 300 de persoane, dar și o sală de sport pentru 350 de persoane. Se va amenaja un spațiu de campare pentru 500 de persoane, 20 de căsuțe de lemn pentru cazare, dar și un spațiu dedicat atelierelor de pictură, cultură, olărit sau broderie. În centrul acestui complex va fi o biserică ortodoxă, cu o capacitate de 1.000 de persoane. Proiectul cuprinde și asfaltarea drumului de acces spre Castel, dar și o parcare.
Primarul Ion Bârcă este foarte încântat de felul cum avansează lucrarea.